**19 octombrie 2021**

**Precizări privind parteneriatele și inițiativele educaționale sprijinite de Ministerul Educației**

Ministerul Educației încurajează inițiativele educaționale menite să aducă un plus de valoare sistemului de învățământ din România, mai ales inițiativele fundamentate pe o experiență empirică solidă sau care au ca scop declarat îmbunătățirea competențelor academice și social-comportamentale ale elevilor și studenților. În afară de acest tip de programe, există numeroase inițiative ale partenerilor Ministerului Educației care urmăresc să facă învățarea mai eficientă, mai plăcută, mai accesibilă și mai atractivă prin popularizarea științei sau prin comunicarea științei, fără a avea obiective corelate direct cu programa școlară.

Un recent exemplu de succes în acest sens este și programul educațional *„Ai încredere în tine”-Dove*, sprijinit de parteneri media și agenți economici, care - prin popularizarea rezultatelor unor studii de piață (non-știintifice) - contribuie semnificativ la diminuarea fenomenului pierderilor din perspectiva stimei și încrederii în ei înșiși a adolescenților în era *social media*, contribuind, de asemenea, la îmbunătățirea procesului de învățare, greu încercat în ultima perioadă, inclusiv din perspectivă psihologică/a sănătății mintale.

În acest context, Ministerul Educației sprijină și inițiativa proiectului „*Neuroștiința la Clasă*”, care vine în completarea activităților la clasă aferente competenței-cheie „a învăța să înveți” și nu este menită să submineze adevărul științific sau să înlocuiască un curriculum existent. Materialele folosite au fost verificate și avizate de specialiști ai ministerului din perspectiva înscrierii lor în principiile legii educației naționale și nu din perspectiva acurateței sau actualității informației științifice prezentate, neuroștiința nefiind, în momentul de față, o disciplină cu programă școlară specifică. De altfel, scopul programului nu este de a pregăti elevii în domeniul neuroștiinței, ci de a-i sprijini în procesul de autocunoaștere și de dezvoltare a abilităților de gestionare eficientă a propriei învățări.

Este important de punctat faptul că acest proiect nu are un interes comercial, toate activitățile sunt voluntare și toate materialele sunt resurse educaționale gratuite, atât pentru elevi, cât și pentru profesori.

Ministerul Educației urmărește promovarea unui învăţământ orientat pe valori, creativitate, capacităţi cognitive, capacităţi volitive şi capacităţi acţionale, cunoştinţe fundamentale, abilităţi de utilitate directă și atitudini pozitive în profesie şi în societate. În îndeplinirea acestei misiuni, Ministerul Educatiei consideră esențială implicarea comunității în care copiii și tinerii trăiesc, comunitate care își asumă responsabilitatea propriilor acțiuni în procesul participativ la educație.

**Sorin Mihai CÎMPEANU,**

**Ministrul Educației**

**@@@**

**Mircea Miclea, despre susținerea de către Ministerul Educației a programului „Neuroștiința la clasă”: Ignorarea acurateței și actualității informației științifice este o ilegalitate, din punct de vedere al Legii educației**

**Mircea Miclea, reacție dură la introducerea în școli, fără verificare științifică, a programului „Neuroștiința la clasă”: Poziția Ministerului este total greșită, aduce a poziție de Ev Mediu Timpuriu. Ignorarea acurateței și actualității informației științifice este o ilegalitate**

**Poziția ministerului este total greșită, aduce a poziție de Ev Mediu Timpuriu. Subliniez că în Legea educației naționale, articolul 2 spune că avem o educație centrată pe valori, iar știința și adevărul sunt valori fundamentale. Articolul 3 spune că un principiu fundamental al educației este cel al calității, care înseamnă că toate activitățile din învățământ se raportează la standardele de referință și bune-practici internaționale [„Articolul 3 Principiile care guvernează învățământul preuniversitar și superior, precum și învățarea pe tot parcursul vieții din România sunt: (...) b) principiul calității - în baza căruia activitățile de învățământ se raportează la standarde de referință și la bune practici naționale și internaționale” – N.Red.].**

**Ignorarea acurateței informației este în contradicție cu prevederile exprese din lege, nu este numai o încălcare flagrantă a practicilor firești educaționale. Prin urmare, ignorarea acurateței și actualității informației științifice, așa cum expres o exprimă Ministerul, nu este numai o aberație din punct de vedere științific, este o ilegalitate din punct de vedere al Legii educației.**

**Cu siguranta e un fenomen care are mai mjulte cauze, princilpala cauza e lipsa de crediblitate autoriutati, Impactul unui mesaj asupra comperotamntului opamneilor e determinat de 2 factori:**

**1. conținutul mesajului, ceea ce comunici**

**2. sursa mesajului: cine anume comunică. Dacă sursa e necredibilă, mesajul chiar daca e corect nu are impact. E exact ce s-a petrecut la noi. Nu pot sa fie credibile niste autoriotati care spun sa te vacinezi, dar care fac congresze cu 2.500 de oameni intr-o sala fara masca, care se intereseaza mai mult de luptele interne dintr-un partid decat interesele tarii, mai degraba de golf decat de sanatatea popyulatiei. Este lipsa de crediblitate a autioritatii.**

**Aceasta strategie e una prin care se incearca deresponzabilizarea autoritatii. Dăm vina pe altii, vedem paiul din ochiul celuilalt, nu barna din ochiul nostru. E un mecanis de aparare care se numeste deresponsabilizare.**